stanford-oval/wikipedia huggingface dataset:
פרנטישקובי לאזנייה
היסטוריה > הקהילה היהודית

בפרנצנסבאד הייתה קהילה יהודית עשירה, כשההתיישבות היהודית מתועדת מאמצע המאה ה-19. אגודת התפילה היהודית נוסדה בשנת 1863 וקהל בשנת 1875. אוכלוסייה יהודית: 1880 - 67 נפשות (3.3% מהאוכלוסייה), 1900 - 34 נפשות (1.8% מהאוכלוסייה), 1921 - 95 נפשות (3.7% מהאוכלוסייה) ו-1930 - 63 נפשות (2.5% מהאוכלוסייה). עבור חברי הקהילה ולאורחי ספא היהודים, הקימה הקהילה בשנים 1873–1875 בית כנסת בסגנון נאו-ביזנטי עם שני מגדלים וכיפות בתכנון האדריכל וידרמן בקצה התחתון של הרחוב הראשי בנכס מספר 166, צפונית-מערבית למרכז העיר. ב-10 בנובמבר 1938, בעקבות כניסת הסכם מינכן מ-30 בספטמבר 1938 לתוקף וכיבוש אזורי הסודטים על ידי חיילים גרמנים, שרפו חברי המפלגה הנציונל-סוציאליסטית את בית הכנסת בפרנצנסבאד, וב-1944 הוא נהרס. תושביה היהודים של העיר פרנצנסבאד נמלטו או נספו בשואה. יש דיווח מתקופה זו ב-Egerer Zeitung מ-22 בספטמבר 1938.
בית הקברות היהודי שוכן בסביבת בית הקברות של העיירה, בסמוך למעבר הרכבת. הוא נוסד בשנת 1875, ופעל עד סוף המאה ה-19 ותחילת המאה ה-20. הנאצים בזזו את המצבות ב-1938. בית הטהרה הפך לחנות והאתר לגינה. השריד היחיד הוא החומה ההיקפית עם שער.
התפתחות האוכלוסייה

| הגידול באוכלוסיית פרנטישקובי לאזנייה בשנים 1846–2003 |
| --- | --- | --- | --- | --- | --- | --- | --- | --- | --- | --- | --- |
| 1846 | 1862 | 1880 | 1900 | 1939 | 1991 | 1947 | 1970 | 1980 | 1991 | 2001 | 2003 |
| 445 | 600~ | 2,008 | 2,325 | 2,473 | 3,874 | 2,282 | 4,849 | 5,192 | 5,184 | 5,261 | 5,355 |
סמל העיר

החצי הימני של הסמל של פרנטישקובי לאזנייה מציג נהר גלי (קו עבה גלי), הקולט כמה נהרות ממעיינות קורנים מלמעלה מימין. בחלק השמאלי העליון הוא מציג כמחווה לברנהרד אדלר, מייסד אתר הנופש פרנצנסבאד, עיט שחור המחזיק את מטה אסקלפיוס בטפריו כסמל לאומנויות הריפוי. בחצי התחתון ישנו תרנגול אדום כהוקרה להיינריך פרנץ פון רוטנהן (גר') על תרומתו להקמת אתר המרפא.
מתקני הספא

הנוף העירוני מאופיין במכלול מבנים מהמאה ה-19, שרובם צבועים בצהוב (המכונה צהוב שנברון או צהוב הבסבורג) ולבן, כמו גם פארקים נרחבים. הסגנונות השולטים הם הנאו-קלאסיציזם, סגנון האימפריה (אנ') המזוהה איתו והבל אפוק.
רובע הספא מתחיל באזור הצפוני של הפארק העירוני במעיין סטניסלאוס, שם יש אנדרטה לכבודו של ממציא שפת האספרנטו, אליעזר לודוויג זמנהוף. ממזרח לו, שדרת קולארובה (Kollárova) עם בתי המרחץ מוצרט, בטהובן ואספלנדה הסוגרת את הפארק העירוני.
מתקני הספא ההיסטוריים האחרים של פרנצנסבאד משתרעים ממערב ודרום-מזרח ל"כיכר השלום" (Náměsti Míru) עם מזרקה מונומנטלית משנת 1962, ביתן מוזיקה וקולונדה חדשה עם חנויות שהחליפו בניין קודם מ-1912. המעיינות המינרליים ובתי המרחץ של פרנצנסבאד פרוסים על פני פארק נרחב עם עצים בני מאות שנים.
ממערב נמצאים בית המרחץ לאזנייה (Lázně), שנבנה ב-1840, והביתן (1827) על שם בתו של פרנץ השני, מארי לואיז, דוכסית פארמה, לואיזקוולה (Louisenquelle), המכיל את המעיין השני שהתגלה בפרנצנסבאד (1806). סמוך אליו נמצא המעיין הקר, שהתגלה ב-1817 והוזן למעיין לואיזן.
לב רובע הספא הוא המקור העתיק ביותר של המרחץ, הפרנצנסקוולה, המכוסה בביתן עם עמודים דוריים (1793). מעט מדרום לו נמצאים מעיינות גלאובר 3 ו-4 (11.5 מעלות צלזיוס, התגלו ב-1921, בעומק של 52.9 ו-92.6 מטרים בהתאמה), ה-Neue Kirchenquelle (14 מעלות צלזיוס, התגלה ב-1999, בעומק של 63 מטרים). וה"מעיין החדש" (שהתגלה ב-1849, בעומק 40 מטרים). סמל המרחץ נעשה בשנת 1923 על ידי האומן קרל מאיירל (Karl Mayerl), אביו של הפסל אדולף מאיירל, שיצר את הפסל של "פרנצל" ("פרנטישק") עם דג על כדור, שהוא סמל לפוריות. המסורת אומרת שנשים שרוצות להביא ילדים ונוגעות ב"חלק הטוב ביותר" של הפסל צריכות להיכנס להריון תוך שנה. הפסל המקורי, שהוחלף בעותק, שמור במוזיאון העירוני.
בקצה המזרחי של טיילת איזבלה, שלאורכה וילות קלאסיות, נמצאים "המעיין המלוח" ו"מעיין האחו", הידוע גם כמעיין אדלר, על שם הרופא ד"ר ברנהרד אדלר, המונצח באנדרטה מול מעיין האחו. בית מרחץ משנת 1880 מקיף את מעיינות נטאלי, הרקולס וסטפאנקה. המרחץ הקיסרי שנקרא בשנת 1864 על שם המבקר הבולט ביותר בספא, הקיסר פרנץ יוזף הראשון, קיסר אוסטריה, נבנה ביוזמת הרופא פאול קרטליירי (Paul Cartellieri), שני המעיינות החדשים בשטח פארק הספא של ימינו, זלזיטי (Zelezitý) וקרטליריס (Cartellieris), קרויים על שמו. בקצה הדרומי של הפארק ישנו מגדל תצפית משנת 1906 בצורת חורבת טירה מלאכותית (Salingburg), ממנו ניתן להשקיף על מתקני הספא. בקצה המזרחי של הפארק יש אנדרטה לזכר יוהאן וולפגנג פון גתה, שביקר לעיתים קרובות בספא של העיר ובתיאטרון העירוני. אזור הנופש של אמריקה (Lesopark America), הקרוי על שם בריכה בשם זה, באזור יער קטן מדרום-מערב לאתר הנופש ומרכז הספא עם אמפיתיאטרון, מתקני ספורט ומעיינות נוספים מציע מסעדות, טיולים, אתרי קמפינג, אזורי רחצה וגן חיות. חלק מהבריכות באזור יער זה הן חלק משמורת טבע עם אתרי רבייה לעופות מים ומשמשות לגידול דגים.
אירועי תרבות קבועים

מדי שנה בחודש מאי מתקיימת הפתיחה הרשמית של העונה בשבת. הפסטיבל העירוני המסורתי מתחיל בשעה 7:30 בבוקר עם צעדה של תזמורת הנשיפה ברחבי העיר. הוא כולל את קידוש המעיינות, היריד, הופעות של כמה להקות מוזיקה, מחול ואומנים והמצעד בתלבושות היסטוריות. מופע זיקוקים אחרון מתקיים בסביבות השעה 22:00. פסטיבל הקיץ של פרנצנסבאדר בן יומיים התקיים לראשונה ביוני 2017. מוזיקה עממית ומודרנית מתנגנת בביצוע של מקהלות, זמרים ולהקות צ'כיות וגרמניות. השבת אחר הצהריים מיועדת במיוחד לילדים.
ערים תאומות

לפרנטישקובי לאזנייה שתי ערים תאומות:
גרמניה באד זודן (אנ'), גרמניה
רוסיה ניז'ני טאגיל, רוסיה
הערות שוליים

↑  "The Great Spa Towns of Europe". UNESCO World Heritage Centre.
↑  Zakladatel Lázní - doktor Bernard Adler
↑  "Franzensbad - Tschechische Republik - Teletour Online - Hotel REZA Františkovy Lázně". hotelreza.franzensbad.de (בגרמנית). אורכב מ-המקור ב-2015-05-26.
↑  FRANTISKOVY LAZNE: (Franzensbad) Horní Lomany, Cheb, Bohemia, International Jewish Cemetery Project
↑  עורך דין גרמני שפעל לקידום הכלכלה בבוהמיה. שם המשפחה נשמע כמו "תרנגול אדום" בגרמנית
| --- | --- |
בקרת זהויות :  NLI: 987007552969905171  GND: 4018164-9  LCCN: n83227736  NKC: ge129158  VIAF: 148966743   WorldCat (עם VIAF): 148966743 
תצלום של בית הכנסת המקומי בסביבות 1900
פרנצנקוולה
פסל של פרנצל (פרנטישק) במתקני הספא. הוא נחשב לסמל של אתר הבריאות. הפסל המקורי משנת 1923 נמצא במוזיאון העירוני.
חדר המשאבות של מעיין גלאובר
שדרות נרודני
קווינס אוף דה סטון אייג'

| --- | --- |

 מקום הקמה:  פאלם דזרט 
 מוקד פעילות:  פאלם דזרט, קליפורניה, ארצות הברית
 תקופת הפעילות:  מ-1997
 סוגה:  הארד רוק, סטונר רוק, רוק אלטרנטיבי, מטאל אלטרנטיבי
 חברת תקליטים:  MCA Music, Inc.  Interscope 
 www.qotsa.com
 פרופיל ב-IMDb
 חברים
 ג'ושוע הומי   טרוי ואן ליואן מייקל שומן  דון פרטיטה  ג'ון ת'יאודור
 חברים לשעבר
 ניק אוליברי מארק לאנגן דייב גרוהל ג'ואי קסטילו דייב קטצ'ינג נטשה שניידר ג'ין טראוטמן אלפרדו הרננדז
 
קווינס אוף דה סטון אייג' (באנגלית: Queens of the Stone Age) היא להקת רוק כבד שהוקמה ב־1997 בפאלם דזרט, בקליפורניה שבארצות הברית. הלהקה הוקמה בשם "Gamma Ray" על ידי הגיטריסט והסולן ג'וש הומי זמן קצר לאחר פירוקה של להקתו הקודמת, "Kyuss". שמה של הלהקה שונה לאחר שלהקת הפאוור מטאל הגרמנית הוותיקה "Gamma Ray" איימה בתביעה. מאז הקמתה השתנה הרכב הלהקה תכופות וכלל בין השאר את באסיסט "Kyuss" לשעבר ניק אוליברי, מתופף "Kyuss" לשעבר אלפרדו הרננדז, מתופף "נירוונה" וסולן להקת ה"פו פייטרס", דייב גרוהל, סולן להקת "סקרימינג טריז" מארק לאנגן (בה ניגן הומי תקופה קצרה), ומתופף "Danzig" לשעבר ג'ואי קסטילו.
היסטוריה

אלבומה הראשון של הלהקה Queens of the Stone Age ‏ (1998) הוקלט על ידי הומי, שניגן גם גיטרה וגם בס (תחת השם קרלו וון סקסרון), ומתופף Kyuss לשעבר אלפרדו הרננדז. הקטע הסופי באלבום, "I Was A Teenage Hand Model" כולל סמפול של הודעה קולית שהשאיר באסיסט Kyuss לשעבר, ניק אוליברי, בו הוא מודיע להומי שהוא מעוניין להצטרף ללהקה.
בשנת 2000 הוציאה הלהקה את האלבום Rated R, אלבום שהיווה את פריצת הדרך של הלהקה. לצד הופעת אורח של סולן הסקרימינג טריז מארק לאנגן, כלל האלבום עיבודים מחודשים למספר שירים שהוקלטו בפרויקטים שונים של חברי הלהקה ביניהם ה-Desert Sessions של הומי ו-Mondo Generator של אוליברי.
הרכב הלהקה השתנה שוב בשנת 2002 עם צאת אלבומה השלישי Songs for the Deaf וכלל שוב את לאנגן, מתופף נירוונה וסולן להקת הפו פייטרס דייב גרוהל, וגיטריסט A Perfect Circle לשעבר טרוי ואן ליואן שנשאר חבר בלהקה עד היום.
גרוהל עזב לאחר סיבוב הופעות קצר עם הלהקה והוחלף על ידי מתופף Danzig לשעבר ג'ואי קסטילו. בשנת 2004 פיטר הומי את אוליברי בעקבות תקרית אלימה בה היה מעורב.
בשנת 2005 הקליטה הלהקה את אלבומה הרביעי Lullabies to Paralyze, הנקרא על שם שורה מהשיר "Mosquito Song" שנעל את האלבום הקודם. האלבום כלל בין השאר הופעות אורח של בילי גיבונס מלהקת ZZ Top, ג'ק בלאק מלהקת טניישס די, סולנית להקת Garbage שירלי מנסון וסולנית להקת Distillers ואשתו של הומי, ברודי דייל.
ביולי 2006 חזרה הלהקה לסטודיו והקליטה את אלבומה החמישי Era Vulgaris אשר יצא ביוני 2007.
בנובמבר 2012 הודיע מתופף הלהקה ג'ואי קסטילו על פרישתו מההרכב לאחר 9 שנים. הלהקה החלה עבודה על אלבומה השישי, Like Clockwork...‎ שיצא ב-4 ביוני 2013, עם דייב גרוהל שוב בעמדת המתופף. האלבום היה הראשון של הלהקה בחברת התקליטים העצמאית Matador Records.
ב-30 במרץ 2013 חשפה הלהקה את המתופף החדש שלה ג'ון ת'יאודור, מתופף דה מארס וולטה לשעבר. במהלך 2015 הקליט הומי, סולן הלהקה, את האלבום Post Pop Depression המשותף עם איגי פופ אשר יצא לאור במרץ 2016. באלבום השתתף גם דון פרטיטה ובמסע ההופעות שליווה את האלבום השתתף גם טרוי ואן ליואן.
באוגוסט 2017 התפרסם אלבומה השביעי של הלהקה, Villains. בהפקת האלבום השתתף בין היתר מארק רונסון, והוא כולל השפעות אלקטרוניות והשפעות של מוזיקת דאנס.
ב-2023 יצא האלבום In Times New Roman...‎. כמו שני קודמיו יצא גם הוא בחברת התקליטים Matador Records.
דיסקוגרפיה > אלבומים

Queens of the Stone Age‏ (1998)
Rated R‏ (2000)
Songs for the Deaf‏ (2002)
Lullabies to Paralyze‏ (2005)
Era Vulgaris‏ (2007)
Like Clockwork...‎‏ (2013)
In Times New Roman...‎ ‏(2023)
דיסקוגרפיה > אלבומי EP

Kyuss/Queens of the Stone Age‏ (1997)
The Split CD‏ (1998)
Stone Age Complication‏ (2004)
דיסקוגרפיה > אלבומי הופעה חיה

Over the Years and Through the Woods‏ (2005)
פרסים ומועמדויות

| פרס | שנה | עבודה מועמדת | קטגוריה | תוצאה | מקור |
| --- | --- | --- | --- | --- | --- |
| פרס גראמי | 2024 | "Emotion Sickness" | שיר הרוק הטוב ביותר | מועמדות |  |
| פרס גראמי | 2024 | In Times New Roman... | אלבום הרוק הטוב ביותר | מועמדות |  |
הערות שוליים

↑  2024 GRAMMY Nominations: See The Full Winners & Nominees List | GRAMMY.com, grammy.com
| --- | --- |
בקרת זהויות :  BIBSYS: 4013668  BnF: cb14032583q (data)  GND: 6071658-7  ISNI: 0000 0000 8673 8559  LCCN: no00000859  MusicBrainz: 7dc8f5bd-9d0b-4087-9f73-dc164950bbd8  NKC: xx0015719  RERO: 02-A005852658  SUDOC: 086950355  VIAF: 125702051   WorldCat (עם VIAF): 125702051
קולונל האטי

| --- | --- |

קולונל האטי בסרט "ספר הג'ונגל" (1967)
 שם ספר:  ספר הג'ונגל
 שם סרט:  ספר הג'ונגל
 תוכנית טלוויזיה:  ספר הג'ונגל
 הופעה ראשונה:  ספר הג'ונגל
 הופעה אחרונה:  ספר הג'ונגל (הסדרה)
 יוצרים:  רודיארד קיפלינג 
 דיבוב:  ג'. פאט אומאלי ג'ים קאמינגס
 דיבוב בשפה העברית:  אריה מוסקונה מיכה אוזין סליאן חנן רוזן
 מידע
 גזע:  פיל הודי
 מין:  זכר
 דמויות קשורות
 חברים:  מוגלי באלו בגירה
 
קולונל האטי (באנגלית: Colonel Hathi) הוא דמות ספרותית שנוצרה על ידי רודיארד קיפלינג ומופיעה לראשונה בספרו "ספר הג'ונגל" (1894) ובספר ההמשך "ספר הג'ונגל השני" (1895). קיפלינג קרא לו בשם זה מכיוון שזהו מקור שמו של הפיל בהינדית.
קולונל האטי הוא פיל הודי שגר בג'ונגלים של הודו, הוא מנהיג של עדר פילים ובעל סובלנות כלפי כל חיות הג'ונגל. בסיפור של ספר הג'ונגל - הוא עוזר לבאלו הדוב ובגירה הנמר למצוא את מוגלי גור האדם.
הופעות נוספות

האטי הופיע בעיבוד האנימציה של אולפני וולט דיסני משנת 1967, שם, ג'. פאט אומאלי סיפק את קולו. יותר מאוחר האטי גם הופיע בסרט ההמשך משנת 2003, שם בדיבוב ג'ים קאמינגס וכן בסדרת האנימציה המקדימה לשני הסרטים "גורי הג'ונגל".
דמותו של האטי הופיעה גם בסדרת האנימה היפנית "מסיפורי ספר הג'ונגל" וכן במחזמר הישראלי המבוסס על הסיפור.
בגרסה העברית של דיסני דובב האטי על ידי אריה מוסקונה ובסרט ההמשך על ידי מיכה אוזין סליאן. חנן רוזן נתן את קולו בסדרה משנת 2010.
פרנסיס בידל

פרנסיס בברלי בידל (באנגלית: Francis Beverley Biddle;‏ 9 במאי 1886 –  4 באוקטובר 1968) היה עורך דין ושופט אמריקאי, שכיהן כתובע הכללי של ארצות הברית בתקופת מלחמת העולם השנייה. הוא גם שימש כשופט האמריקאי הראשי במשפטי נירנברג. קודם לכן הוא כיהן כשופט פדרלי בבית המשפט הפדרלי השלישי לערעורים של ארצות הברית.
קורות חייו

פרנסיס בידל נולד בפריז, צרפת כאשר משפחתו התגוררה שם. הוא היה אחד מארבעת בניהם של פרנסס בראון (לבית רובינסון) ושל אלגרנון סידני בידל, פרופסור בבית הספר למשפטים של אוניברסיטת פנסילבניה. הוא היה נכד-נכדו של אדמונד רנדולף, מושל וירג'יניה השביעי, מזכיר המדינה השני של ארצות הברית, והתובע הכללי הראשון של ארצות הברית. בידל סיים את לימודיו בבית הספר גרוטון, שם הוא היה פעיל באיגרוף. ב-1909 הוא סיים לימודי תואר ראשון בקולג' הרווארד וב-1911 תואר בוגר במשפטים בבית ספר למשפטים של אוניברסיטת הרווארד.
ראשית הקריירה

את הקריירה שלו החל בידל כעוזר המשפטי של שופט בית המשפט העליון אוליבר ונדל הולמס הבן בשנים 1911–1912. ב-27 השנים הבאות הוא עסק בעריכת דין בפילדלפיה. בבחירות לנשיאות של 1912 הוא תמך במועמדותו של הנשיא לשעבר תאודור רוזוולט שהתמודד אז לכהונה נוספת ללא הצלחה מטעם המפלגה הפרוגרסיבית. במלחמת העולם הראשונה שירת בידל לזמן קצר כטוראי בצבא ארצות הברית וכעוזר מיוחד לתובע הפדרלי של המחוז המזרחי של פנסילבניה בשנים 1922–1926.
בממשל רוזוולט

בשנות ה-30 של המאה ה-20 שימש בידל במספר תפקידים בממשל הפדרלי. ב-1934 מינה אותו הנשיא פרנקלין דלאנו רוזוולט כיושב ראש המועצה הלאומית ליחסי עבודה. בפברואר 1939 מינה אותו רוזוולט כשופט פדרלי בבית המשפט הפדרלי השלישי לערעורים של ארצות הברית במקומו של ג'וזף בפינגטון. בסוף אותו חודש אישר הסנאט של ארצות הברית את המינוי ובמרץ הוא הכל לכהן בתפקיד. הוא כיהן על כס השיפוט שנה אחת בלבד ואז התפטר כדי להתמנות כפרקליט המדינה של ארצות הברית. גם במשרה זו הוא שימש לזמן קצר כאשר רוזוולט מינה אותו ב-1941 כתובע הכללי של ארצות הברית. בתקופה זו הוא גם שימש כיועץ המשפט הראשי של ועדת הקונגרס המיוחדת לחקירת רשות עמק טנסי בשנים 1938–1939 וכמנהל שירות ההגירה והאזרוח (INS) במחלקת המשפטים של ארצות הברית ב-1940.
בתקופת מלחמת העולם השנייה עשה בידל שימוש בחוק הריגול של 1917 כדי לנסות לסגור "פרסומים מזיקים", שכללו את כתב העת "צדק חברתי" של הכומר צ'ארלס קוגלין. בידל העמיד לדין כמה אנשים וארגונים בולטים מהשמאל הפוליטי על פי חוק סמית'. ב-1941 הוא אישר את העמדתם לדין של 29 חברי מפלגה העובדים הסוציאליסטית, במהלך שספג ביקורת מצד האיגוד האמריקאי לחירויות אזרחיות. על פי חוק זה הוא גם ניסה לגרש ללא הצלחה את איש האיגוד המקצועי הארי ברידג'ס.
ב-1942 היה בידל מעורב במקרה בו בית דין צבאי שמונה על ידי הנשיא רוזוולט כדי לשפוט שמונה סוכנים נאצים על ריגול ועל תכנון מעשי חבלה בארצות הברית כחלק ממבצע פסטוריוס. לוטננט קולונל קנת' רויאל קרא תיגר על החלטתו של רוזוולט לשפוט את הגרמנים בבית דין צבאי בצטטו את פסק הדין "אקס פארטה מיליגן" (Ex parte Milligan) משנת 1866, מקרה בו בית המשפט העליון של ארצות הברית קבע שלממשלה הפדרלית של ארצות הברית אין את היכולת להקים בתי דין צבאיים כדי לשפוט בהם אזרחים באזורים בהם בתי משפט אזרחיים מתפקדים, גם בעת מלחמה. בידל הגיב לטענה זו באומרו שלגרמנים אין את הזכות להישפט בבית משפט אזרחי בשל מעמדם כלוחמים בלתי חוקיים. בית המשפט העליון קבע בפסק הדין "אקס פאטרה קווירין" (Ex parte Quirin) שהוועדה הצבאית שהוקמה כדי לשפוט את הגרמנים הוקמה על פי חוק. ב-3 באוגוסט אותה שנה הורשעו כל שמונת הגרמנים ונגזר עליהם עונש מוות. חמישה ימים לאחר מכן הוצאו להורג שישה מתוכם בכיסא החשמלי והשניים האחרים נשפטו לתקופות מאסר בשל העובדה שהם הסגירו מרצונם את חבריהם ל-FBI. ב-1948 שוחררו השניים מהכלא ושבו לגרמניה.
בידל היה הפקיד הבכיר היחידי בממשל רוזוולט שהתנגד לכליאת היפנים בארצות הברית כבר מראשיתה. ב-1943 לאחר שכליאת היפנים כבר בוצעה, הוא ביקש מהנשיא שיורה על סגירת המחנות: "הנוהג הנוכחי של החזקת אזרחים אמריקאים נאמנים במחנות ריכוז לזמן ארוך יותר מהנחוץ הוא מסוכן ומעורר שאט נפש לעקרונות של הממשלה שלנו". רוזוולט התנגד לבקשתו של בידל והמחנות נסגרו רק שנה לאחר מכן.
בידל הגביר את המאמצים של מחלקתו לטובת זכויות האזרח של האפרו-אמריקאים כאשר הנחה את התובעים הפדרליים לנהל את התביעות שלהם כנגד עבודת כפייה במדינות הדרום.
בממשל טרומן

לבקשתו של הנשיא הארי טרומן התפטר בידל לאחר מותו של הנשיא רוזוולט. זמן קצר לאחר מכן מניה טרומן את בידל כשופט במשפטי נירנברג.
ב-1947 מינה אותו טרומן כנציג ארצות הברית במועצה הכלכלית-חברתית של האומות המאוחדות. לאחר שהמפלגה הרפובליקנית סירבה לאשר את המינוי, ביקש בידל מטרומן לסגת מההחלטה.
ב-1950 הוא מונה כיושב ראש הארגון "אמריקאים למען פעולה דמוקרטית" (Americans for Democratic Action). בתפקיד זה הוא שימש שלוש שנים. בעשור הבא הוא כתב שני כרכים של זכרונותיו: "עבר מזדמן" (A Casual Past) ב-1961 ו"בסמכות קצרה" (In Brief Authority) ב-1962. תפקידו האחרון היה לשמש כיושב ראש ועדת הזיכרון לפרנקלין ד. רוזוולט עד להתפטרותו ב-1965.
חיים אישיים

ב-1918 נשא בידל לאישה את המשוררת קתרין גריסון צ'פין. לזוג נולדו שני בנים.
פרנסיס בידל נפטר ב-4 באוקטובר 1968 מהתקף לב בבית הקיץ שלו בקייפ קוד בגיל 82. הוא נטמן בכנסיית סנט תומאס שבווייטמארש, פנסילבניה.
ספריו

כשרון הכתיבה של בידל התגלה עוד זמן רב לפני פרסום הביוגרפיות שלו. ב-1927 הוא כתב רומן אודות החברה בפילדלפיה, The Llanfear Pattern. ב-1942 הוא כתב ספר אודות שלושים שנות היכרותו עם אוליבר ונדל הולמס בביוגרפיה שנקראה "כבוד השופט הולמס" (Mr. Justice Holmes), שפורסמה ב-1944, ועובדה ב-1946 למחזה בברודוויי וב-1950 לסרט בשם "היאנקי הנפלא" (The Magnificent Yankee). ב-1944 הוא פרסם את הספר "חשיבה דמוקרטית והמלחמה" (Democratic Thinking and the War). ספרו משנת 1949 "התקווה הטובה ביותר של העולם" (The World's Best Hope) סקר את תפקידה של ארצות הברית בתקופה שלאחר המלחמה. ב-1963 נבחר בידל כעמית באקדמיה האמריקאית לאמנויות ולמדעים.
בתרבות הפופולרית

בסרט נירנברג משנת 2000 גולמה דמותו של בידל על ידי לן קאריו. מחזה על דמותו בשם "לנסות" (Trying) הועלה בשנת 2004 על ידי ג'ואנה גלאס, שהייתה מזכירתו האישית בשנים 1967–1968.
הערות שוליים

1 2 3 4 5 6 7  Francis Biddle at the Biographical Directory of Federal Judges, a public domain publication of the Federal Judicial Center.
↑  Political Graveyard: Biddle, Francis Beverley (1886–1968)
↑  "The Press: Coughlin Quits – TIME". time.com. 1942-05-18.
↑  Neiwert, David (2005). Strawberry Days. Palgrave Macmillan. p. 124.
↑  David K. Fremon, The Internment of Japanese Americans in United States History, Enslow Publishing, LLC, 2014, p. 76.
↑  Jones, Kenneth (19 April 2004). "Victory Gardens Keeps Trying: Joanna Glass With Fritz Weaver Extends Two Weeks". Playbill. Archived from the original on 31 January 2013.
| --- | --- |
בקרת זהויות :  NLI: 987007279163505171  BnF: cb12412853m (data)  GND: 116162120  ISNI: 0000 0000 8120 5702  LCCN: n79054161  NARA: 10580791  NTA: 175353824  SNAC: w6q52wk6  SUDOC: 085863548  VIAF: 41927620   WorldCat (עם VIAF): 41927620 
פרנסיס בידל (ראשון מימין) כשופט במשפטי נירנברג
קולורימטר

קולורימטר (באנגלית: colorimeter) הוא מכשיר מדידה המשמש בקולורימטריה למדידת הבליעה של אורכי גל מסוימים של אור העובר דרך התמיסה. המכשיר משמש בעיקר למדידת הריכוז של מומס בתמיסה, אותו ניתן לחשב באמצעות חוק בר-למברט, שקובע כי ריכוז מומס בתמיסה הוא פרופורציונלי לבליעה של התמיסה.
המכשיר משמש גם לצרכים רפואיים, כגון מדידת ריכוז ההמוגלובין בדם.
מבנה המכשיר

החלקים העיקריים בקולורימטר הם:
מקור אור (לרוב נורת להט בעלת מתח נמוך).
צמצם בגודל מתאים.
סט מסננים אופטיים לפי אורך הגל הרצוי.
קיבטה בה תהיה התמיסה אותה מודדים.
גלאי אור (לרוב פוטורזיסטור).
צג להצגת הפלט מהגלאי.
תמיסת בלאנק להעלאת הדיוק של התוצאות.
ראו גם

ספקטרוסקופ
ספקטרומטר אופטי
תמיסת בלאנק
מבנה של קולורימטר מדגם חברת Spectro:
(1) בחירת אורך גל, (2) כפתור הדפסה, (3) התאמת גודל הריכוז, (4) מצב UV, (5) פלט, (6) דגימה מהתמיסה, (7) zero control, (8) מתג רגישות לאור, (9) מתג הדלקה/כיבוי
קולוניה (פונפיי)

| --- | --- |

 מדינה:  מיקרונזיה מיקרונזיה
 מדינה:  פונפיי
 שטח:  1.84 קמ"ר
 גובה:  23 מטרים
 אוכלוסייה:  ‏
  ‑ בעיר:  6,074 (2010)
  ‑ צפיפות:  3,301 נפש לקמ"ר (2010)
 קואורדינטות:  6°57′50″N 158°12′29″E﻿ / ﻿6.9638888888889°N 158.20805555556°E﻿ / 6.9638888888889; 158.20805555556 
 אזור זמן:  UTC +11
  מפת מיקום  מפה מפורטת   (למפת מיקרונזיה מוגדלת) פליקיר ונו טופול    האוקיינוס השקטקולוניה(למפת מיקרונזיה רגילה) פליקיר ונו טופול    האוקיינוס השקטקולוניה  he tabBackground:;tabBorder:#aaa;defaultTab:0;
 
קולוניה (באנגלית: Kolonia) היא עיירה במיקרונזיה. היא משמשת כבירת מדינת פונפיי.
גאוגרפיה

העיר ממוקמת על האי פונפיי, כ-4.65 ק"מ מבירת מיקרונזיה פליקיר.
אקלים

הטמפרטורה הממוצעת היא 21 מעלות צלזיוס. החודש הכי חם הוא אוקטובר (24 מעלות צלזיוס). החודש הכי קר הוא ינואר (21 מעלות צלזיוס). כמות המשקעים הממוצעת היא 3,694 מילימטרים בשנה. חודש אוקטובר הוא החודש שיש בו הכי הרבה גשם (472 מ"מ גשם), וחודש אפריל הוא החודש שיש בו הכי פחות גשם (153 מ"מ גשם).
הערות שוליים

1 2  Micronesia: States & Major Municipalities - Population Statistics in Maps and Charts, citypopulation.info
↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
↑  "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}:  (עזרה)
ערך זה הוא קצרמרבנושא יישובים. אתם מוזמנים לתרום לוויקיפדיה ו.
צ'ארלס לייל

| --- | --- |

 לידה:  14 בנובמבר 1797 אנגוס, ממלכת בריטניה הגדולה 
 פטירה:  22 בפברואר 1875 (בגיל 77) לונדון, הממלכה המאוחדת של בריטניה הגדולה ואירלנד 
 ענף מדעי:  גאולוגיה
 מקום מגורים:  סקוטלנד, אנגליה
 מקום קבורה:  מנזר וסטמינסטר 
 מקום לימודים:  אקסטר קולג' (1821) 
 מוסדות:  קינגס קולג' לונדון  לינקולנ'ס אין (1820) 
 פרסים והוקרה:  Honorary Fellow of the Royal Society Te Apārangi  מדליית וולסטון (1866)  הרצאת בייקר (1835)  המדליה המלכותית (1834)  מדליית קופלי (1858)  אות מסדר ההצטיינות במדעים ואמנויות של גרמניה  Knight Bachelor  עמית האקדמיה האמריקאית לאמנויות ולמדעים  עמית החברה המלכותית 
 בן או בת זוג:  מרי הורנר לייל (12 ביולי 1832–?) 
 הערות:  עורך דין
 תרומות עיקריות
 כתב מספר ספרים חשובים, חקר קרחונים, הרי געש ותופעת רעידת אדמה
 
סר צ'ארלס לייל (באנגלית: Charles Lyell; ‏14 בנובמבר 1797 – 22 בפברואר 1875) היה גאולוג סקוטי חשוב, שתרם רבות לביסוס עקרון האחידות של ג'יימס האטון. מחבר הספר "עקרונות הגאולוגיה", שהשפיע על צ'ארלס דרווין בצעירותו.
ביוגרפיה

לייל נולד בקינורדי שבמחוז אנגוס, סקוטלנד והיה הבכור מבין עשרה ילדים. אביו, שנקרא גם הוא צ'ארלס, היה עורך דין ובוטניקאי וחשף את בנו ללימוד הטבע. לייל בילה את רוב ילדותו בבית המשפחה בדרום אנגליה, שם התעוררה התעניינותו בעולם הטבע. לייל למד גאולוגיה תחת הנחייתו של הפליאונטולוג ויליאם בקלנד. לאחר סיום לימודיו החל לעבוד בתחום המשפטי תוך כדי סיור באנגליה הכפרית, ובתוך כך התבונן בתופעות גאולוגיות רבות.
מאמרו הראשון, "On a recent formation of freshwater limestone in Forfarshire", התפרסם בשנת 1822.
בשנת 1832 נישא למרי הורנר, בתו של ליאונרד הורנר, שהיה גם כן חבר בחוג הגאולוגי של לונדון. הזוג הטרי בילה את ירח הדבש בשווייץ ובאיטליה בסיור גאולוגי של האזור.
בין השנים 1830–1838 פורסם בשלושה חלקים ספרו הראשון והחשוב ביותר, עקרונות הגאולוגיה, שבו פרסם ממצאים התומכים בעקרון האחידות.
במהלך שנות הארבעים של המאה ה-19 סייר לייל בארצות הברית ובקנדה וכתב שני ספרי טיולים ומדריכי גאולוגיה פופולריים. לאחר השריפה הגדולה בשיקגו, היה לייל מהראשונים שתרם ספרים לשיקום ספרייתה הציבורית של העיר.
אשתו של לייל, מרי, נפטרה בשנת 1873. לייל נפטר שנתיים לאחר מכן, בזמן שערך את המהדורה ה-12 של עקרונות הגאולוגיה.
בזכות עבודתו החשובה, הוענקו ללייל תוארי אבירות ואצולה, מדליית קופלי ומדליית וולסטון וכן נקראו על שמו שני מכתשים במאדים ובירח והר (mount Lyell) במערב טסמניה שבאוסטרליה. על מידת ההערכה לה זכה ניתן ללמוד מכך שנקבר במנזר וסטמינסטר.
קריירה וכתבים חשובים

לייל עבד כעורך דין לתקופה קצרה בשנות העשרים של המאה ה-19, אך עקב הידרדרות ראייתו נטש את תחום המשפט, ופנה לעסוק בתחום הגאולוגיה במשרה מלאה החל משנת 1827 לערך. בשנות ה-30 של המאה ה-19, מונה לפרופסור לגאולוגיה בקינגס קולג' לונדון.